**SÚHRN CHARAKTERISTICKÝCH VLASTNOSTÍ LIEKU**

**1. NÁZOV VETERINÁRNEHO LIEKU**

Calmafusion, 380mg/60mg/50mg, infúzny roztok pre hovädzí dobytok, ovce a ošípané

**2. KVALITATÍVNE A KVANTITATÍVNE ZLOŽENIE**

1 ml obsahuje:

**Účinná látka:**

Calcii gluconas ad iniectabile 380 mg (zodpovedá 34,0 mg alebo 0,85 mmol Ca2+)

Magnesium chloridum hexahydricium 60 mg (zodpovedá 7,2 mg alebo 0,30 mmol Mg2+)

Acidum boricum 50 mg

**Pomocné látky:**

Úplný zoznam pomocných látok je uvedený v časti 6.1.

**3. LIEKOVÁ FORMA**

Infúzny roztok.

Číry, bezfarebný až žltkastohnedý roztok.

pH roztoku 3,0 – 4,0

Osmolalita 2040 – 2260 mOsm/kg

**4. KLINICKÉ ÚDAJE**

**4.1 Cieľové druhy**

Hovädzí dobytok, ovce, ošípané.

**4.2 Indikácie na použitie so špecifikovaním cieľových druhov**

Liečba akútnej hypokalcémie skomplikovanej nedostatkom horčíka.

**4.3 Kontraindikácie**

Nepoužívajte pri hyperkalcémii a hypermagneziémii.

Nepoužívajte pri kalcinóze hovädzieho dobytka a oviec.

Nepoužívajte po podaní vysokých dávok vitamínu D3.

Nepoužívajte pri chronickej obličkovej nedostatočnosti alebo pri poruchách obehového systému alebo srdca.

Nepodávajte hovädziemu dobytku trpiacemu septikemickými procesmi pri akútnej mastitíde hovädzieho dobytka.

Nepodávajte roztoky anorganických fosfátov počas podávania infúzie alebo krátko po ňom.

**4.4 Osobitné upozornenia pre každý cieľový druh**

Pri akútnej hypomagneziémii môže byť potrebné podať roztok s vyššou koncentráciou horčíka.

**4.5 Osobitné bezpečnostné opatrenia na používanie**

Osobitné bezpečnostné opatrenia na používanie u zvierat

Liek sa musí podávať výlučne intravenózne a pomaly.

Roztok treba pred podaním zohriať na telesnú teplotu.

Počas podávania infúzie sa musí monitorovať tep, srdcový rytmus a krvný obeh. Ak sa objavia príznaky predávkovania (srdcová arytmia, pokles krvného tlaku, nepokoj), musí sa infúzia okamžite zastaviť.

Osobitné bezpečnostné opatrenia, ktoré má urobiť osoba podávajúca liek zvieratám

Tento veterinárny liek obsahuje kyselinu boritú a nemali by ho podávať tehotné ženy, ženy v plodnom veku ani ženy, ktoré sa snažia otehotnieť.

Pri náhodnom samoinjikovaní lieku vyhľadajte ihneď lekársku pomoc a ukážte písomnú informáciu pre používateľov alebo obal lekárovi.

Produkt môže spôsobiť mierne podráždenie pokožky a očí v dôsledku nízkeho pH.

Vyhnite sa kontaktu s pokožkou a očami.

Noste ochranné rukavice a okuliare.

Ak dôjde ku kontaktu lieku s pokožkou alebo očami, okamžite ich opláchnite vodou.

**4.6 Nežiaduce účinky (frekvencia výskytu a závažnosť)**

Vápnik môže spôsobiť prechodnú hyperkalcémiu s nasledujúcimi príznakmi: počiatočná bradykardia, nepokoj, svalová triaška, slinenie, zvýšenie dychovej frekvencie.

Zvýšenie tepu po počiatočnej bradykardii môže naznačovať, že došlo k predávkovaniu. V takom prípade treba infúziu okamžite zastaviť. Oneskorené vedľajšie účinky vo forme všeobecnej nevoľnosti s príznakmi hyperkalcémie môžu nastúpiť 6 – 10 hodín po podaní infúzie a nesmú sa chybne diagnostikovať ako recidíva hypokalcémia.

**4.7 Použitie počas gravidity, laktácie, znášky**

Bezpečnosť veterinárneho lieku počas gravidity a laktácie nebola stanovená. Použiť len po zhodnotení prínosu/rizika zodpovedným veterinárnym lekárom.

**4.8 Liekové interakcie a iné formy vzájomného pôsobenia**

Vápnik zvyšuje účinky srdcových glykozidov.

Vápnik zosilňuje účinok β-adrenergných liekov a metylxantínov na srdce.

Glukokortikoidy zvyšujú vylučovanie vápnika obličkami, keďže pôsobia ako antagonisti vitamínu D.

**4.9 Dávkovanie a spôsob podania lieku**

Pomalá intravenózna infúzia, odporúča sa podávať počas 20 – 30 minút.

Menšie objemy (menej ako 50 ml) treba podávať sterilnou striekačkou alebo injekčnou pumpou.

Hovädzí dobytok

Podávajte 14 – 20 mg Ca2+ (0,34 – 0,51 mmol Ca2+) a 2,9 – 4,3 mg Mg2+ (0,12 – 0,18 mmol Mg2+) na jeden 1 kg živej hmotnosti, čo zodpovedá 0,4 – 0,6 ml lieku na 1 kg živej hmotnosti.

Ovce, teľatá, ošípané

Podávajte 10 – 14 mg Ca2+ (0,26 – 0,34 mmol Ca2+) a 2,2 – 2,9 mg Mg2+ (0,09 – 0,12 mmol Mg2+) na jeden 1 kg živej hmotnosti, čo zodpovedá 0,3 – 0,4 ml lieku na 1 kg živej hmotnosti.

Uvedené dávky sú štandardné. Dávka sa musí vždy prispôsobiť existujúcemu deficitu a stavu obehovej sústavy.

Druhá dávka môže byť podaná najskôr 12 hodín po prvom podaní. Podávanie sa môže opakovať dvakrát v 24 hodinových intervaloch, ak hypokalcemický stav pretrváva.

**4.10 Predávkovanie (príznaky, núdzové postupy, antidotá), ak sú potrebné**

Ak sa intravenózne podanie vykoná príliš rýchlo, môže nastať hyperkalcémia a/alebo hypermagneziémia s kardiotoxickými príznakmi, ako je počiatočná bradykardia s následnou tachykardiou, srdcová arytmia a v závažných prípadoch fibrilácia srdcových komôr so srdcovou zástavou.

Ďalšími príznakmi hyperkalcémie sú: motorická slabosť, svalová triaška, zvýšená podráždenosť, nepokoj, potenie, polyúria, pokles krvného tlaku, depresia a kóma.

Príznaky hyperkalcémie môžu pretrvávať 6 – 10 hodín po podaní infúzie a nesmú sa chybne diagnostikovať ako príznaky hypokalcémie.

**4.11 Ochranné lehoty**

Hovädzí dobytok, ovce, ošípané:

Mäso a vnútornosti: 0 dní.

Hovädzí dobytok, ovce:

Mlieko: 0 hodín.

**5. FARMAKOLOGICKÉ VLASTNOSTI**

Farmakoterapeutická skupina: Vápnik, kombinácia s vitamínom D a/alebo inými liečivami.

ATCvet kód: QA12AX

**5.1 Farmakodynamické vlastnosti**

Liek dodáva zvieraťu vápnik a horčík. Parenterálne podávanie rýchlo zvyšuje

plazmatickú koncentráciu týchto iónov na účely liečby hypokalcémie.

**Vápnik**

Vápnik je pre organizmus esenciálny minerál. Len voľný ionizovaný vápnik v krvi je biologicky aktívny a reguluje metabolizmus vápnika. Voľný vápnik sa podieľa na mnohých funkciách v tele, napr. na vylučovaní hormónov a neurotransmiterov, prenose impulzov, zrážaní krvi a tvorbe akčných potenciálov v citlivých membránach aj na svalovej kontrakcii.

**Horčík**

Horčík je tiež esenciálny minerál a je kofaktorom mnohých enzymatických procesov a transmisných mechanizmov, ktoré sú dôležité pri tvorbe impulzov a ich prenose nervovými a svalovými bunkami. Počas neuromuskulárneho prenosu cez nervovosvalovú platničku znižujú impulzy horčíka uvoľňovanie acetylcholínu. Ióny horčíka môžu ovplyvniť uvoľňovanie transmiterov v centrálnej nervovej sústave a vo vegetatívnych gangliách. Horčík spôsobuje oneskorenie prenosu impulzov v srdcovom svale. Horčík tiež stimuluje vylučovanie paratyroidného hormónu, čím reguluje hladinu vápnika v sére.

Tento veterinárny liek obsahuje ako účinnú látku vápnik v organickej zlúčenine (vo forme glukonanu vápenatého) a horčík vo forme chloridu horečnatého. Pridaním kyseliny boritej vzniká boroglukonan vápenatý, ktorý sa vyznačuje lepšou rozpustnosťou a znášanlivosťou v tkanivách.

**5.2 Farmakokinetické údaje**

Po parenterálnom podaní sa vápnik a horčík rýchlo distribuujú. Miera väzby na proteíny predstavuje približne 50 % pre vápnik a 30 až 50 % pre horčík. Vápnik sa vylučuje hlavne vo výkaloch a horčík obličkami.

**6. FARMACEUTICKÉ ÚDAJE**

**6.1 Zoznam pomocných látok**

Voda na injekciu

**6.2 Závažné inkompatibility**

Z dôvodu chýbania štúdií kompatibility, sa tento veterinárny liek nesmie miešať s inými veterinárnymi liekmi.

**6.3 Čas použiteľnosti**

Čas použiteľnosti veterinárneho lieku zabaleného v neporušenom obale: 3 roky.

Čas použiteľnosti po prvom otvorení vnútorného obalu: ihneď spotrebovať.

**6.4 Osobitné bezpečnostné opatrenia na uchovávanie**

Tento veterinárny liek nevyžaduje žiadne zvláštne podmienky na uchovávanie.

**6.5 Charakter a zloženie vnútorného obalu**

Odmerná polypropylénová fľaša, uzatvorená brombutylovou gumovou zátkou a hliníkovým uzáverom.

Veľkosť balenia: 500 ml.

Veľkosť spoločného balenia: 12 x 500 ml v kartónovej škatuli.

Nie všetky veľkosti balenia sa musia uvádzať na trh.

**6.6 Osobitné bezpečnostné opatrenia na zneškodňovanie nepoužitých veterinárnych liekov, prípadne odpadových materiálov vytvorených pri používaní týchto liekov.**

Každý nepoužitý veterinárny liek alebo odpadové materiály z tohto veterinárneho lieku musia byť zlikvidované v súlade s miestnymi požiadavkami.

**7. DRŽITEĽ ROZHODNUTIA O REGISTRÁCII**

Interchemie Werken De Adelaar Eesti AS

Vanapere tee 14, Püünsi,

Vidiecka obecViimsi

Harju Štát 74013

Estónsko

Tel.: +372 6 005 005

info@interchemie.ee

**8. REGISTRAČNÉ ČÍSLO**

96/053/MR/19-S

**9. DÁTUM PRVEJ REGISTRÁCIE/PREDĹŽENIA REGISTRÁCIE**

**10. DÁTUM REVÍZIE TEXTU**

**ZÁKAZ PREDAJA, DODÁVOK A/ALEBO POUŽÍVANIA**

|  |
| --- |
| **ÚDAJE, KTORÉ MAJÚ BYŤ UVEDENÉ NA VONKAJŠOM OBALE A VNÚTORNOM OBALE****Kartónová škatuľa s 12 x 500 ml** **Polypropylénová fľaša 500 ml** |

|  |
| --- |
| **1. NÁZOV VETERINÁRNEHO LIEKU** |

Calmafusion, 380mg/60mg/50mg, infúzny roztok pre hovädzí dobytok, ovce a ošípané

calcii gluconas ad iniectabile

magnesium chloridum hexahydricium

acidum boricum

|  |
| --- |
| **2. ÚČINNÉ LÁTKY** |

1 ml obsahuje:

Calcii gluconas ad iniectabile 380 mg (zodpovedá 34,0 mg alebo 0,85 mmol Ca2+)

Magnesium chloridum hexahydricium 60 mg (zodpovedá 7,2 mg alebo 0,30 mmol Mg2+)

Acidum boricum 50 mg

|  |
| --- |
| **3. LIEKOVÁ FORMA** |

Infúzny roztok.

|  |
| --- |
| **4. VEĽKOSŤ BALENIA** |

500 ml

12 x 500 ml

|  |
| --- |
| **5. CIEĽOVÉ DRUHY** |

  

Hovädzí dobytok, ovce, ošípané.

|  |
| --- |
| **6. INDIKÁCIA (-IE)** |

|  |
| --- |
| **7. SPÔSOB A CESTA PODANIA LIEKU** |

Na intravenózne podanie.

Pred použitím si prečítajte písomnú informáciu pre používateľov.

|  |
| --- |
| **8. OCHRANNÁ LEHOTA(-Y)** |

Hovädzí dobytok, ovce, ošípané:

Mäso a vnútornosti: 0 dní.

Hovädzí dobytok, ovce:

Mlieko: 0 hodín.

|  |
| --- |
| **9. OSOBITNÉ UPOZORNENIE (-A), AK JE POTREBNÉ** |

Pred použitím si prečítajte písomnú informáciu pre používateľov.

|  |
| --- |
| **10. DÁTUM EXSPIRÁCIE** |

EXP{mesiac/rok}

Po otvorení: ihneď spotrebovať.

|  |
| --- |
| **11. OSOBITNÉ PODMIENKY NA UCHOVÁVANIE** |

|  |
| --- |
| **12. OSOBITNÉ BEZPEČNOSTNÉ OPATRENIA NA ZNEŠKODNENIE NEPOUŽITÉHO LIEKU(-OV) ALEBO ODPADOVÉHO MATERIÁLU, V PRÍPADE POTREBY** |

Odpadový materiál zlikvidujte v súlade s miestnymi požiadavkami

|  |
| --- |
| **13. OZNAČENIE „LEN PRE ZVIERATÁ“ A PODMIENKY ALEBO OBMEDZENIA TÝKAJÚCE SA DODÁVKY A POUŽITIA, ak sa uplatňujú** |

Len pre zvieratá.

Výdaj lieku je viazaný na veterinárny predpis.

|  |
| --- |
| **14. OZNAČENIE „UCHOVÁVAŤ MIMO DOHĽADU A DOSAHU DETÍ“** |

Uchovávať mimo dohľadu a dosahu detí.

|  |
| --- |
| **15. NÁZOV A ADRESA DRŽITEĽA ROZHODNUTIA O REGISTRÁCII** |

Interchemie Werken De Adelaar Eesti AS

Vanapere tee 14, Püünsi,

Vidiecka obecViimsi

Harju Štát 74013

Estónsko

|  |
| --- |
| **16. REGISTRAČNÉ ČÍSLO** |

96/053/MR/19-S

|  |
| --- |
| **17. ČÍSLO VÝROBNEJ ŠARŽE** |

Šarža {číslo}

**PÍSOMNÁ INFORMÁCIA PRE POUŽÍVATEĽOV**

**Calmafusion, 380mg/60mg/50mg, infúzny roztok pre hovädzí dobytok, ovce a ošípané**

**1. NÁZOV A ADRESA DRŽITEĽA ROZHODNUTIA O REGISTRÁCII A DRŽITEĽA POVOLENIA NA VÝROBU ZODPOVEDNÉHO ZA UVOĽNENIE ŠARŽE, AK NIE SÚ IDENTICKÍ**

Držiteľ rozhodnutia o registrácii a výrobcazodpovedný za uvoľnenie šarže:

Interchemie Werken De Adelaar Eesti AS

Vanapere tee 14, Püünsi,

Vidiecka obecViimsi

Harju Štát 74013

Estónsko

**2. NÁZOV VETERINÁRNEHO LIEKU**

Calmafusion, 380mg/60mg/50mg, infúzny roztok pre hovädzí dobytok, ovce a ošípané

calcii gluconas ad iniectabile

magnesium chloridum hexahydricium

acidum boricum

**3. OBSAH ÚČINNEJ LÁTKY (-OK) A INEJ LÁTKY (-OK)**

1 ml obsahuje:

**Účinná látka:**

Calcii gluconas ad iniectabile 380 mg (zodpovedá 34,0 mg alebo 0,85 mmol Ca2+)

Magnesium chloridum hexahydricium 60 mg (zodpovedá 7,2 mg alebo 0,30 mmol Mg2+)

Acidum boricum 50 mg

**Pomocné látky:**

Voda na injekcie

Číry, bezfarebný až žltkastohnedý roztok.

**4. INDIKÁCIA(-E)**

Liečba akútnej hypokalcémie skomplikovanej nedostatkom horčíka.

**5. KONTRAINDIKÁCIE**

Nepoužívajte pri hyperkalcémii a hypermagneziémii.

Nepoužívajte pri kalcinóze hovädzieho dobytka a oviec.

Nepoužívajte po podaní vysokých dávok vitamínu D3.

Nepoužívajte pri chronickej obličkovej nedostatočnosti alebo pri poruchách obehového systému alebo srdca.

Nepodávajte hovädziemu dobytku trpiacemu septikemickými procesmi pri akútnej mastitíde hovädzieho dobytka.

Nepodávajte roztoky anorganických fosfátov počas podávania infúzie alebo krátko po ňom.

**6. NEŽIADUCE ÚČINKY**

Vápnik môže spôsobiť prechodnú hyperkalcémiu s nasledujúcimi príznakmi: počiatočná bradykardia, nepokoj, svalová triaška, slinenie, zvýšenie dychovej frekvencie.

Zvýšenie tepu po počiatočnej bradykardii môže naznačovať, že došlo k predávkovaniu. V takom prípade treba infúziu okamžite zastaviť. Oneskorené vedľajšie účinky vo forme všeobecnej nevoľnosti s príznakmi hyperkalcémie môžu nastúpiť 6 – 10 hodín po podaní infúzie a nesmú sa chybne diagnostikovať ako recidíva hypokalcémia.

Ak zistíte akékoľvek nežiaduce účinky, aj tie, ktoré už nie sú uvedené v tejto písomnej informácii pre používateľov, alebo si myslíte, že liek je neúčinný, informujte vášho veterinárneho lekára.

Prípadne nežiaduce účinky môžete nahlásiť národnej kompetentnej autorite [www.uskvbl.sk](http://www.uskvbl.sk)

**7. CIEĽOVÝ DRUH**

Hovädzí dobytok, ovce, ošípané.

**8. DÁVKOVANIE PRE KAŽDÝ DRUH, CESTA(-Y) A SPôSOB PODANIA LIEKU**

Pomalá intravenózna infúzia, odporúča sa podávať počas 20 – 30 minút.

Menšie objemy (menej ako 50 ml) treba podávať sterilnou striekačkou alebo injekčnou pumpou.

**Hovädzí dobytok**

Podávajte 14 – 20 mg Ca2+ (0,34 – 0,51 mmol Ca2+) a 2,9 – 4,3 mg Mg2+ (0,12 – 0,18 mmol Mg2+) na jeden 1 kg živej hmotnosti, čo zodpovedá 0,4 – 0,6 ml lieku na 1 kg živej hmotnosti.

**Ovce, teľatá ošípané**

Podávajte 10 – 14 mg Ca2+ (0,26 – 0,34 mmol Ca2+) a 2,2 – 2,9 mg Mg2+ (0,09 – 0,12 mmol Mg2+) na jeden 1 kg živej hmotnosti, čo zodpovedá 0,3 – 0,4 ml lieku na 1 kg živej hmotnosti.

**9. POKYN O SPRÁVNOM PODANÍ**

Pomalá intravenózna infúzia, odporúča sa podávať počas 20 – 30 minút.

Uvedené dávky sú štandardné. Dávka sa musí vždy prispôsobiť existujúcemu deficitu a stavu obehovej sústavy.

Druhá dávka môže byť podaná najskôr 12 hodín po prvom podaní. Podávanie sa môže opakovať dvakrát v 24 hodinových intervaloch, ak hypokalcemický stav pretrváva.

Počas podávania infúzie sa musí monitorovať tep, srdcový rytmus a krvný obeh. Ak sa objavia príznaky predávkovania (srdcová arytmia, pokles krvného tlaku, nepokoj), musí sa infúzia okamžite zastaviť.

**10. OCHRANNÁ LEHOTA(-Y)**

Hovädzí dobytok, ovce, ošípané:

Mäso a vnútornosti: 0 dní.

Hovädzí dobytok, ovcew:

Mlieko: 0 hodín.

**11. OSOBITNÉ BEZPEČNOSTNÉ OPATRENIA NA UCHOVÁVANIE**

Tento veterinárny liek nevyžaduje žiadne zvláštne podmienky na uchovávanie.

Uchovávať mimo dohľadu a dosahu detí.

Nepoužívať tento veterinárny liek po dátume exspirácie uvedenom na obale.

Dátum exspirácie sa vzťahuje na posledný deň v uvedenom mesiaci.

Čas použiteľnosti po prvom otvorení vnútorného obalu: ihneď spotrebovať.

**12. OSOBITNÉ UPOZORNENIA**

Osobitné bezpečnostné opatrenia pre každý cieľový druh:

Pri akútnej hypomagneziémii môže byť potrebné podať

roztok s vyššou koncentráciou horčíka.

Osobitné bezpečnostné opatrenia na používanie u zvierat:

Liek sa musí podávať výlučne intravenózne a pomaly.

Roztok treba pred podaním zohriať na telesnú teplotu.

Počas podávania infúzie sa musí monitorovať tep, srdcový rytmus a krvný obeh. Ak sa objavia príznaky predávkovania (srdcová arytmia, pokles krvného tlaku, nepokoj), musí sa infúzia okamžite zastaviť.

Osobitné bezpečnostné opatrenia, ktoré má urobiť osoba podávajúca liek zvieratám:

Tento veterinárny liek obsahuje kyselinu boritú a nemali by ho podávať tehotné ženy, ženy v plodnom veku ani ženy, ktoré sa snažia otehotnieť.

Pri náhodnom samoinjikovaní lieku vyhľadajte ihneď lekársku pomoc a ukážte písomnú informáciu pre používateľov alebo obal lekárovi.

Produkt môže spôsobiť mierne podráždenie pokožky a očí v dôsledku nízkeho pH.

Vyhnite sa kontaktu s pokožkou a očami.

Noste ochranné rukavice a okuliare.

Ak dôjde ku kontaktu lieku s pokožkou alebo očami, okamžite ich opláchnite vodou.

Gravidita a laktácia:

Bezpečnosť veterinárneho lieku počas gravidity a laktácie nebola stanovená. Použiť len po zhodnotení prínosu/rizika zodpovedným veterinárnym lekárom.

Liekové interakcie a iné formy vzájomného pôsobenia:

Vápnik zvyšuje účinky srdcových glykozidov.

Vápnik zosilňuje účinok β-adrenergných liekov a metylxantínov na srdce.

Glukokortikoidy zvyšujú vylučovanie vápnika obličkami, keďže pôsobia ako antagonisti vitamínu D.

Predávkovanie (príznaky, núdzové postupy, antidotá):

Ak sa intravenózne podanie vykoná príliš rýchlo, môže nastať hyperkalcémia a/alebo hypermagneziémia s kardiotoxickými príznakmi, ako je počiatočná bradykardia s následnou tachykardiou, srdcová arytmia a v závažných prípadoch fibrilácia srdcových komôr so srdcovou zástavou.

Ďalšími príznakmi hyperkalcémie sú: motorická slabosť, svalová triaška, zvýšená podráždenosť, nepokoj, potenie, polyúria, pokles krvného tlaku, depresia a kóma.

Príznaky hyperkalcémie môžu pretrvávať 6 – 10 hodín po podaní infúzie a nesmú sa chybne diagnostikovať ako príznaky hypokalcémie.

Inkompatibility:

Z dôvodu chýbania štúdií kompatibility, sa tento veterinárny liek nesmie miešať s inými veterinárnymi liekmi.

**13. OSOBITNÉ BEZPEČNOSTNÉ OPATRENIA NA ZNEŠKODNENIE NEPOUŽITÉHO LIEKU(-OV) ALEBO ODPADOVÉHO MATERIÁLU, V PRÍPADE POTREBY**

Lieky sa nesmú likvidovať odpadovou vodou alebo domovým odpadom.

O spôsobe likvidácie liekov, ktoré už nepotrebujete sa poraďte so svojím veterinárnym lekárom. Tieto opatrenia by mali byť v súlade s ochranou životného prostredia.

**14. DÁTUM POSLEDNÉHO SCHVÁLENIA TEXTU V PÍSOMNEJ INFORMÁCII PRE POUŽÍVATEĽOV**

**15. ĎALŠIE INFORMÁCIE**

Veľkosť balenia: 500 ml alebo 12 x 500 ml v kartónovej škatuli.

Nie všetky veľkosti balenia sa musia uvádzať na trh.

Ak potrebujete akúkoľvek informáciu o tomto veterinárnom lieku, kontaktujte držiteľa rozhodnutia o registrácii.

Interchemie Werken De Adelaar Eesti AS

Vanapere tee 14, Püünsi,

Vidiecka obecViimsi

Harju Štát 74013

Estónsko

Tel.: +372 6 005 005

info@interchemie.ee

Výdaj lieku je viazaný na veterinárny predpis.